
război a bihoreanului George Pomuţ din Giula 
(azi Ungaria), care a ajuns general în armata 
SUA şi apoi a fost numit ambasador al Americii 
la Sankt Petersburg, unde a mijlocit cumpărarea 
provinciei Alaska de la Rusia. 

În alte capitole a lucrării autorul deplânge 
soarta dramatică a ţărănimii amintind fapte 
dramatice din decursul istoriei din care țăranii 
s-au răsculat şi sute de mii au fost asasinați în 
decursul veacurilor. Autorul aduce un omagiu şi 
ţăranului român care a avut mult de suferit în tot 
trecutul neamului românesc. 


sencoeoeseceneoseoeenoeenenoeeneesoeocenses 


PAUL BRUSANOWSKI, 
Reforma 
constituțională din 
Biserica Ortodoxă a 
Transilvaniei între 
1850-1925, 

Editura Presa 
Universitară Clujeană, 
“ Cluj-Napoca, 2007, 
294 p. 


gyi mare biograf şi exeget al vieţii şi ope- 
rei mitropolitului Andrei Şaguna, teologul 
evanghelic luteran Johann Schneider, originar de 
lângă Mediaş, dar stabilit în Germania, constata 
într-una din concluziile tezei sale de doctorat — 
publicată în Germania la editura Böhlau în anul 
2005 şi în România în traducerea pr. Ioan I. Ică 
jr. la editura Deisis în anul 2008 — că „Operele 
şi reformele lui Andrei Şaguna sunt ca şi ne- 
cunoscute preoților şi laicilor ortodocşi de azi; 
chiar studenţii Facultăţii de Teologie Ortodoxă 
din Sibiu care poartă numele lui Andrei Şagu- 
na abia dacă mai cunosc datele vieţii celui mai 
faimos mitropolit al ei”. Dacă plasăm concluzia 
teologului luteran în cadrul unei analize istorio- 
grafice retrospective asupra cercetării istorice şi 
teologice din spaţiul nostru academic românesc, 
vom putea observa cu uşurinţă că afirmaţia lui 


1 JOHANN SCHNEIDER, Ecleziologia organică a mitro- 
politului Andrei Şaguna şi fundamentele ei biblice, 
canonice şi moderne, traducere de diac. Ioan I. Ică jr, 
Editura Deisis, Sibiu, 2008, p. 271. 


Evident că în tot ceea ce am spus pe marginea 
lucrării istoricului Sever Dumitraşcu nu am făcut 
altceva decât să prezentăm succint doar câteva 
dintre temele importante ale acestui recent vo- 
lum istoriografic al distinsului profesor orădean. 
Cartea, aşa cum am spus, este unică prin temati- 
ca ei şi copleşitoare în acelaşi timp prin drama- 
tismul ei. 

ION ALEXANDRU MIZGAN 


.ccnseeosoesoooecsesssooocsreoeenoeoeoooee 


Schneider este total îndreptăţită. Aceasta se sus- 
ţine în totalitate, deoarece la nivelul anului 2005 
(când J. Schneider îşi publica cercetarea doctora- 
lä iniţiată în anul 1999 la Universitatea din Er- 
langen-Niirnberg sub coordonarea cunoscutului 
profesor Karl Christian Felmy), deşi ne găseam 
la 15 ani de la evenimentele din decembrie 1989, 
câmpul istoriografic românesc era încă sărac în 
ceea ce priveşte recuperarea istorică şi eclezială a 
personalităţii, operei şi moştenirii mitropolitului 
Şaguna, cele câteva volume omagiale şi reeditări 
ale predicilor, respectiv memoriilor şaguniene, 
publicate la Cluj-Napoca, Sibiu sau Constanţa 
între anii 1996 şi 2003, fiind încă mici şi timide 
încercări care nu au reuşit să producă schimbări 
vizibile în acest sens. Dacă luăm în considerare şi 
faptul că operele de căpătâi, ele însele redactate 
şi publicate de ierarhul Andrei Şaguna în tipo- 
grafia de la Sibiu, nu au cunoscut până acum o 
reeditare (singura excepție o face volumul celor 
26 de omilii şaguniene reeditat de pr. Dorel Man 
la Cluj-Napoca în anul 2003), majoritatea dintre 
ele fiind publicate cu caractere chirilice, rămâ- 
nând astfel quasi-inaccesibile şi necunoscute 
cercului larg al preoţimii şi laicatului ortodox, 
constatarea lui Johann Schneider de acum şase 
ani prinde cu adevărat contur. Scopul acestei 
incursiuni de natură bibliografică nu face altceva 
decât să pună în lumină cadrul istoriografic în 


` care a fost publicat volumul de faţă. 


Apărut pe acest fond al lipsei unei contribuţii 
majore care să redescopere personalitatea lui 
Şaguna, mai ales în anvergura sa bisericească, 
studiul tânărului profesor de la Facultatea de 
Teologie „Andrei Şaguna” a Universităţii „Lucian 

Blaga” din Sibiu, Paul Brusanowski, Reforma 
Constituţională din Biserica Ortodoxă a Transil- 
vaniei între 1850-1925 aduce un aport semnifica- 
tiv în cunoaşterea şi analiza surselor, principiilor 
şi a aplicării Statutului Organic şagunian în viața 
Bisericii Ortodoxe a românilor din Transilvania 
şi Ungaria din momentul adoptării Statutului 
Organic până la finalizarea procesului unificării 
bisericeşti a Bisericii Ortodoxe Române din anul 
1925. Intenţia autorului este de altfel exprimată 
cu claritate încă din cuvântul introductiv, acesta , 
motivându-şi iniţiativa istoriografică prin nece- 
sitatea întreprinderii unei analize temeinice a 
Statutului Organic, cu scopul de a răspunde la 
întrebarea cum s-a desfăşurat modul de organi- 
zare a Mitropoliei ortodoxe româneşti a Transil- 
vaniei şi Ungariei, în urma adoptării noului Sta- 
tut şagunian, şi implicit a elucida rolul hotărâtor 
pe care mitropolitul Andrei Şaguna l-a deţinut în 
realizarea acestui proces legislativ. Pentru o bună 
ducere la îndeplinire a sarcinii asumate, Paul 
Brusanowski îşi structurează lucrarea în două 
părţi mari, cea dintâi deschizându-se cu textul 
propriu-zis al „Statutului Organic al Bisericii 
greco-orientale române din Ungaria şi Transilva- 
nia”, republicat acum după scurgerea a aproape 
nouăzeci de ani din momentul în care juristul 
Mitropoliei, loan A. de Preda, îl reedita la Sibiu, 
alături de un comentariu, în anul 1914. Astfel, 
după ce repune la dispoziţia lectorului textul de 
la care a pornit întregul său demers istoriografic, 
autorul se focalizează, în cuprinsul acestei prime 
părţi a lucrării, asupra procesului intitulat su- 
gestiv: „Reînnoirea constituţională şaguniană: 
aprecieri istoriografice, sursele şi etapele ei”, 
discutând, aşadar, după uzanţele unei metodo- 
logii critico-analitice, desfăşurate pe cuprinsul a 
trei capitole distincte, „Criticile şi aprecierile la 
adresa Statutului Organic”, continuând apoi cu 
prezentarea „Posibilelor surse externe ale Statu- 
tului Organic” şi insistând pe larg asupra „Eta- 
pelor reformei constituţionale a mitropolitului 
Şaguna”, cu alte cuvinte asupra căii spre Statutul 
Organic. Parcurgând paginile acestor capitole 
observăm că profesorul sibian nu se rezumă doar 
la a enumera criticile şi aprecierile pozitive sur- 
venite la adresa Statutului şagunian pe parcursul 
timpului din partea unor teologi ortodocşi şi 
oameni de cultură români de pe ambii versanţi ai 
Carpaţilor, a unor teologi sârbi, respectiv istorici 
saşi ardeleni şi diferiţi canonişti romano-catolici 


sau uniţi, ci le integrează în tabloul mai amplu 

al dezbaterilor canonice şi teologice, desfăşurate 
în sânul confesiunilor şi bisericilor respective 

pe durata celei de a doua jumătăţi a secolului al 
XIX-lea. Se reuşeşte, aşadar, reconstituirea unei 
imagini complexe a vieţii şi problemelor cu care 
s-au confruntat bisericile central-europene după 
momentul 1848-1849, dar şi a provocărilor pe 
care noile timpuri le-au adus cu sine în sânul 
societăţii şi care de altfel s-au regăsit în spatele 
acestor aprecieri. Punctul central în jurul căruia 
au gravitat de fapt aceste judecăţi de valoare a 
fost prevederea care privea cooptarea laicilor în 
proporţie de două treimi, față de o treime clerici 
la organizarea şi gestionarea afacerilor bisericeşti 
ale Mitropoliei ortodoxe româneşti din Monarhia 
Danubiană. Ideea originii protestante sau a lipsei 
unei baze canonice în „Pravila bisericească răsă- 
riteană” a Statutului Organic, lansată de teologul 
catolic Friedrich Heinrich Vering în 1877 (p. 41), 
preluată apoi şi de către alți canonişti şi istorici 
din fostul spaţiu al Monarhiei, este demontată 
de autor atât pe baza prezentării fondului şi iz- 
voarelor teologice şi canonice externe şi interne 
de la care mitropolitul Şaguna a pornit în mo- 
mentul redactării noii constituţii bisericeşti, cât 
şi prin paşii pe care ierarhul ardelean i-a parcurs 
în vederea adoptării, ratificării şi implementării 
acesteia în viața eparhiei, respectiv a mitropoliei 
pe care o păstorea. Concluziile excursului sunt în 
acest sens cât se poate de evidente, anume An- 
drei Şaguna a asumat tezele mişcărilor de refor- 
mă şi autonomie catolică din Germania şi Unga- 
ria, care pledau atât pentru introducerea sinoa- 
delor diecezane mixte, care prevedeau cooptarea 
laicilor la gestionarea efectivă a vieţii Bisericii, 
cât şi pentru emanciparea Bisericii de sub tutela 
statului, permițându-i astfel o dezvoltare autono- 
mă şi o reactivare a concepţiei sinodale a Biseri- 
cii primare, pe de o parte, respectiv o redefinire 
a Bisericii ca Organism viu, care poate prospera 
doar printr-o colaborare armonică a tuturor mă- 
dularelor Ei, pe de altă parte. Modul şi etapele 
succesive pe care înțeleptul ierarh de la Sibiu a 
avut răbdare a le parcurge în scopul ducerii la 
îndeplinire a acestei opere de renaştere canonică 
şi constituţională sunt de asemenea elocvent se- 
sizate şi redate pe parcursul a numeroase pagini 
care dezbat episoadele premergătoare ale acestui 
act, şi anume: sinoadele de la Chişineu-Criş şi 
Arad din 1849-1850; autonomia şcolară şi finan- 

ciară a eparhiei transilvănene; disputa lui Şaguna 
cu episcopul bucovinean Eugen Hacman privind 
constituția consistorială, drepturile laicilor şi 
configuraţia noii mitropolii româneşti din Mo- 
narhia austriacă; sinoadele eparhiale, respectiv 
mitropolitane din anii 1860, 1864 şi 1865; resta- 
urarea şi autocefalia Mitropoliei ortodoxe româ- 
ne din Transilvania şi Ungaria; implicaţiile con- 
fesionale ale debutului dualismului austro-ungar 
din anul 1867; convocarea Congresului Naţional 
Bisericesc, votarea şi sancţionarea Statutului 
Organic în anul 1868, precum şi noile provocări 
survenite în viața eclezială a Mitropoliei în urma 
adoptării acestuia începând cu anii 1870. 
Intitulată „Modul de aplicare a Statutului 
Organic în BOR din Ungaria şi Transilvania între 
1870-1925”, partea a doua a lucrării realizează 
o radiografie în detaliu, bazată în mare parte pe 
informaţiile primare extrase de autor din cu- 
prinsul celor 11.300 de pagini ale Protocoalelor 
Sinoadelor arhidiecezane şi ale Congreselor Na- 
tional Bisericeşti de la Sibiu din perioada anilor 
1870-1918, a modalităţii şi efectelor aplicării 
Statutului Organic şagunian în viaţa eclezială din 
Arhidieceza ardeleană şi Eparhia arădeană. Pre- 
zentarea istoricului sibian urmăreşte de această 
dată modalitatea în care au fost respectate sau 
violate principiile fundamentale ale Statutului 
Organic de către Guvernele ungare şi legislaţia 
confesională şi şcolară maghiară din perioada 
dualistă, pe de o parte, dar şi cum au fost uzitate 
aceste principii de către Sinoadele diecezane, 
arhidiecezane şi Congresele Naţionale Bisericeşti 
ale Mitropoliei, pe de altă parte. Ne sunt astfel 
înfăţişate cu lux de amănunte şi citate din sânul 
dezbaterilor propriu-zise pe rând: Autonomia 
juridică a BOR din Ungaria şi Transilvania în faţa 
autorităţilor guvernamentale de la Budapesta, 
problemele legate de principiul subsidiarităţii în 
relaţia Mitropoliei ortodoxe româneşti din Un- 
garia cu autorităţile guvernamentale maghiare, 
funcționarea autonomiei şi subsidiarităţii în viaţa 
bisericească internă a Mitropoliei, modul în care 
a funcţionat separarea puterilor şi respectarea 
principiului ierarhic, uzitarea dreptului elec- 
toral în cuprinsul întregii Mitropolii Ortodoxe 
Române din Ungaria şi Transilvania, începând 
de la parohie până la mitropolie şi sfârşind cu 
enumerarea unor aspecte legate de exercitarea 
controlului între diferitele puteri şi organe ale 
eparhiilor, respectiv ale mitropoliei şi acţiunile 


de înlăturare a diferitelor abuzuri din viaţa bise- 
ricească a Mitropoliei. Paginile acestei de-a doua 
părţi a volumului ne reliefează, în fond, o serie 
întreagă de dezbateri, probleme şi provocări pe 
care le-a implicat reînnoirea bisericească şaguni- 
ană, descoperindu-ne, totodată, mai ales modul 
în care Biserica a funcţionat ca un adevărat or- 
ganism viu, dovedind, aşadar, menirea şi scopul 
pe care mitropolitului Şaguna l-a văzut prin 
implementarea planului de revenire la principiile 
sinodalităţii adevărate: vitalitatea organismului 
bisericesc şi angrenarea tuturor mădularelor 
acestuia la viaţa Bisericii. 

Cercetarea laborioasă a istoricului Paul Bru- 
sanowski, care are la bază atât surse arhivistice 
primare şi inedite, cât şi o consistentă biblio- 
grafie mai veche şi recentă de limbă română, 
germană şi engleză, ne reliefează cu claritate că 
moştenirea cea mai importantă a mitropolitu- 
lui Andrei Şaguna, lăsată deopotrivă românilor 
ortodocşi din cadrul Mitropoliei Ortodoxe din 
Transilvania şi Ungaria, iar apoi întregii Biserici 
Ortodoxe Române reîntregite, a fost fără îndoială 
Statutul Organic. Acest proiect de statut redactat 
de mitropolitul Andrei Şaguna a reprezentat de 
altfel încununarea întregului program şaguni- 
an de renaştere eclezială ortodoxă ardeleană, 
demarat încă din anul 1848. Dovedindu-se a fi 
„O veritabilă Constituţie bisericească, pe care 
nu o găsim la altă biserică în patrie, nici la alte 
state”, după cum menţiona Vasile Mangra la 
centenarul naşterii mitropolitului Şaguna în anul 
1909, lucrarea canonică şaguniană a fost unică în 
lumea ortodoxă a secolului al XIX-lea, datorită 
principiilor sale democratice şi moderne, bazate 
pe o reinterpretare şi valorizare a canoanelor şi 
a istoriei Bisericii creştine primare, permițând 
şi facilitând o funcţionare eficientă a întregului 
corp al Bisericii şi antrenându-i în viaţa eclezială 
pe toți membrii trupului mistic al lui Hristos, în- 
tr-un moment al istoriei când Biserica a avut din 
nou vocaţia de a ocroti cultura, limba şi şcoala 
românească în faţa tendinţelor de uniformizare 
şi omogenizare a politicii de maghiarizare pro- 
movate puternic de către guvernele ungare după 


"naşterea Monarhiei dualiste în anul 1867, pe de 


o parte şi a secularismului şi indiferentismului 
religios născut în sânul Europei o dată cu Re- 
voluţia Franceză, pe de altă parte. Înfăţişând cu 
elocvenţă particularismul singular al Statutului 
şagunian în spațiul ortodox, care a împlinit tot- 

odată dorinţa lui Şaguna de-a avea o organizare 
bisericească modernă conformă cu spiritul vre- 
mii, bazată însă pe o revenire la vechile principii 
organizatorice uitate ale Bisericii de Răsărit, con- 
tribuţia volumului de faţă este incontestabilă atât 
datorită faptului că reprezintă prima contribuţie 
ştiinţifică contemporană românească de întinderi 
ample dedicate acestei tematici, cât mai ales de- 
oarece realizează o adevărată apologie a paterni- 
tăţii şaguniene şi ortodoxe a Statutului Organic, 
dezavuând pretinsele paternităţi eterodoxe ale. 
acestuia, analizându-l şi integrându-l sistematic 
în contextul social-politic şi teologic central eu- 
ropean al celei de a doua jumătăţi a secolului al 


XIX-lea şi descoperindu-i totodată eficienţa prin 
descrierea modului concret de aplicare în viaţa 
Bisericii Ortodoxe din Ungaria şi Transilvania, 
pe durata a trei sferturi de veac. 

Nu puteam, aşadar, decât să constatăm cu 
satisfacţie că istoriografia şi teologia românească 
înregistrează odată cu publicarea acestei cer- 
cetări un pas semnificativ în redescoperirea, şi 
sperăm noi, de asemenea, revalorificarea moşte- 
nirii luminoase pe care Sfântul Mitropolit Andrei 
baron de Şaguna a lăsat-o Bisericii Ortodoxe 
Române şi Ortodoxiei ecumenice deopotrivă. 


MIRCEA-GHEORGHE ABRUDAN 

Doria: Vosle 


EVANGHELIA 
peri IUDA 


DANION VASILE, 
Evanghelia versus 
Iuda, 

Ed. Cartea 
Ortodoxă, 
Bucureşti, 2006 


upă cum ne-a obişnuit, Danion Vasile tra- 

tează şi în Evanghelia versus Iuda (Ed. 
Cartea Ortodoxă, Bucureşti, 2006) subiecte nu 
numai din sfera religioasă, centrând atenţia doar 
asupra sa, ci şi subiecte din exteriorul ei, încer- 
când prin aceasta să sublinieze strânsa legătură 
dintre religie şi celelalte instrumente, să le nu- 
mim aşa, ale culturii româneşti şi universale. Ca 
atare, în volumul de faţă Danion Vasile abordea- 
ză subiecte ca: Între Hristosul lui Kazantzakis 
şi cel al Sfinților Mucenici, Ispitele literaturii, 
încercând să demonstreze faptul că Evanghelia 
lui Iuda este, după cum chiar el menţionează în 
Prefaţa volumului, o mare bazaconie. Mai mult 
decât atât, mărturiseşte Danion Vasile, marea 
încercare a volumului este aceea de a învăţa oa- 
menii să nu creadă orice, să nu crediteze tot ce 
se transmite prin mass media, ci, înainte de a da 
credit acestora, să cerceteze sursele şi argumen- 
tul teoretic pe care cele transmise se sprijină. 


Volumul de față pare a fi, aşadar, o revoltă contra 
acestor sisteme (ex. National Geographic) menite 
nu să menţină pacea şi armonia în spiritualitatea 
creştină, ci menite să infuzeze îndoiala, să stâr- 
nească zeflemeaua şi să batjocorească, mai mult 
sau mai puţin, credinţa creştinilor. 

Propunând cititorului următorul târg, în sco- 
pul păstrării liniştii comunităţii creştine, „Dacă 
din pricina Evangheliei lui Iuda eşti decis să te 
îndepărtezi de Biserică, nu te grăbi să faci acest 
pas până nu citeşti textul Evangheliei lui Iuda şi 
până nu vezi răspunsul Bisericii (p. 7), autorul 
volumului de față, din poziţia sa de misionar al 
Bisericii, ar vrea să convingă că fără o justificare 
întemeiată creştinul face o mare greşeală înde- 
părtându-se de Biserică doar din cauza desco- 
peririi Evangheliei lui Iuda. Cu alte cuvinte, cel 
care dă credit unei scrieri înțesate de contradic- 
ţii, în care zei inferiori şi superiori iau locul Celui 
ce este Calea, Adevărul şi Viaţa, este cel care nu 
este preocupat de adevăr, cel care este predispus 
să rătăcească în deşertăciune. Iată de ce Danion 
Vasile încearcă să combată ceea ce poate fi numit 
cugetul lui Iuda, încercând să convingă cititorii, 
aflaţi în sânul Bisericii, să nu se îndepărteze de 
aceasta doar pentru că Evanghelia lui Iuda a fosi 
găsită, sau doar pentru că mass media se încăpă- 
ţânează să transmită creştinilor informaţii minci- 
noase prin care să-i poată manipula în fel şi chip. 
Aşadar, Când să-şi fi scris Iuda Evanghelia?, 
Afacerea „Evanghelia după Iuda”, Scripturile 
New Age sau pervertirea Evangheliilor, Iuda 
— „al treisprezecelea daimon”, un diavol? sunt 
doar câteva importante titluri ale volumului de 

